Wannan dokar haramta kungiyar yan uwa Musulmi da ake yiwa lakabi da ‘yan Shi’a da gwamnatin El-Rufai ta yi yanzu haka ya sake bude sabon shafi a game da irin alakar dake akwai a tsakanin wasu kungiyoyin Musulmi, domin yayin da kungiyar Izala ke yabawa daukan wannan mataki, masana shari’a da kuma zaman takewar al’umma gargadi suka yi wa gwamnatocin da ka iya kwaikwayon jihar Kaduna, musamman a wannan lokaci da kasar ke fara murmurewa daga rikicin Boko Haram da kuma wasu tashe tashen hankula da ake fama dasu.
